Farsø Skole er lige blevet renoveret for millioner af kroner, men måske er arbejdet spildt. søndag blev de nye lokaler nemlig hårdt ramt af vandskader.

Brandfolk forsøgte sidst på dagen søndag at begrænse skaderne, men prognoserne er ikke de bedste. Flere steder spøjtede varmt vand ned gennem væggene, så der måtte bores huller for at få det ud. Det er endnu uvist om alt skal laves om i de nye lokaler, eller om en hurtig indsats giver resultat. Vandskaderne har ikke kun ramt Farsø Skole, men i hvert fald 4 skoler i Himmerland. TV2/Nord bringer en reportage om ødelæggelserne mandag.